PANEVĖŽIO RAJONO SAVIVALDYBĖS

SVEIKATOS APSAUGOS PROGRAMOS (NR. 06) APRAŠYMAS

|  |  |  |  |
| --- | --- | --- | --- |
| Biudžetiniai metai | **2021 metai** | | |
| Asignavimų valdytojai, kodas | Panevėžio rajono savivaldybės administracija, 188774594  Panevėžio rajono savivaldybės visuomenės sveikatos biuras, 301845541 | | |
| Vykdytojas, kodas | Savivaldybės gydytoja (vyr. specialistė), 2.4 | | |
| **Programos pavadinimas** | **Sveikatos apsaugos programa** | Kodas | **06** |
| **Programos parengimo argumentai** | Šia programa siekiama užtikrinti kokybišką Panevėžio rajono gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu.  Programoje numatyta efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai, atlikti sveikatos priežiūros paslaugų kokybės vertinimą, gerinti sveikatos priežiūros paslaugų prieinamumą, nustatyti sveikatos priežiūros įstaigų modernizavimo ir infrastruktūros gerinimo prioritetus. Realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas. | | |
| **Ilgalaikis prioritetas**  **(pagal strateginį plėtros planą)** | Sveika, saugi ir švari aplinka. | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone kuriant sveiką, saugią ir švarią aplinką. | **Kodas** | **02** |
| **Programos tikslas** | Stiprinti gyventojų sveikatą vykdant ligų prevenciją ir kontrolę. | **Kodas** | **01** |
| **Tikslo įgyvendinimo aprašymas:**  Tikslui įgyvendinti iškeltas 1 uždavinys**.**  **01 uždavinys. Užtikrinti visuomenės sveikatos priežiūrą.**  Lietuvos Respublikos sveikatos sistemos įstatymu savivaldybės įpareigojamos rengti ir įgyvendinti Savivaldybės visuomenės sveikatos rėmimo specialiąją programą. Pagal Panevėžio rajono savivaldybės visuomenės sveikatos rėmimo specialiosios programos projektų rėmimo tvarkos aprašą projektus gali rengti ir paraiškas teikti viešosios įstaigos, biudžetinės įstaigos, nevyriausybinės organizacijos, asociacijos ir kiti juridiniai asmenys. Tinkamos finansuoti išlaidų kategorijos: projekto įgyvendinimui būtinų kanceliarinių prekių, prizų, suvenyrų, sveikatinimo inventoriaus įsigijimas, sveikatinimo stovyklų organizavimas, transporto išlaidų (nuomos, degalų, bilietų) kompensavimas, samdomų darbuotojų (lektorių) paskaitų, praktinių užsiėmimų, seminarų, konsultacijų apmokėjimas, projekto dalyvių maitinimas, projektui būtinos viešinimo priemonės (skrajutės, bukletai, ryšio paslaugos ir kt.), higienos, medicinos priemonių, dezinfekcinių, dezinsekcinių ir deratizacinių medžiagų įsigijimas ir kitos, tiesiogiai su projekto įgyvendinimu susijusios, išlaidos. Visų šių programų tikslas – pagerinti Panevėžio rajono gyventojų sveikatą, mažinti sergamumą ir mirtingumą dėl labiausiai paplitusių priežasčių, kryptingai plėtoti Panevėžio rajono sveikatos politiką įtraukiant ir koordinuojant visas sveikatinimo srityje dirbančias valstybines ir nevyriausybines institucijas, žiniasklaidą bei rajono gyventojus, skatinant rajono asmens sveikatos priežiūros darbuotojus. Panevėžio rajono savivaldybės visuomenės sveikatos rėmimo specialiosios programos prioritetinių krypčių sąrašas 2021 m.:  1. Užkrečiamųjų ligų profilaktika ir kontrolė;  2. Aplinkos sveikata (triukšmo prevencija, geriamojo vandens, maudyklų vandens stebėsena);  3. Burnos higiena ir sveikata;  4. Gyventojų sveikos mitybos ir fizinio aktyvumo skatinimas;  5. Lytinė sveikata;  6. Nelaimingų atsitikimų ir traumų (tarp jų ir pirmosios pagalbos teikimo) prevencija;  7. Psichikos sveikatos stiprinimo, savižudybių, patyčių ir smurto prevencija;  8. Alkoholio, tabako ir kitų psichoaktyviųjų medžiagų vartojimo ir kitų priklausomybių prevencija;  9. Bendruomenės sveikatos stiprinimas, sveikatos mokymas, sveikatos žinių populiarinimas ir visuomenės sveikatos propagavimas;  10. Visuomenės sveikatos stebėsena.  Visuomenės sveikatos biuras vykdo savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą – visuomenės sveikatos stebėseną (monitoringą), visuomenės sveikatos stiprinimą ir ugdymą, siekiant mažinti gyventojų sergamumą ir mirtingumą, gerinti gyventojų gyvenimo kokybę. Pasikeitus Lietuvos Respublikos vietos savivaldos įstatymo nuostatoms, nuo 2014 m. sausio 1 d. visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas bei visuomenės sveikatos stebėsena yra valstybinė funkcija, todėl BĮ Panevėžio rajono savivaldybės visuomenės sveikatos biuras ir švietimo įstaigų visuomenės sveikatos priežiūros specialistai yra išlaikomi iš valstybinės tikslinės dotacijos.  2021 m. Panevėžio rajono savivaldybei visuomenės sveikatos priežiūros funkcijoms (visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena) vykdyti iš Valstybės biudžeto skirta 379,1 tūkst. Eur.  Be valstybinių (valstybės perduotų savivaldybėms) funkcijų 2021 metams suplanuota papildoma funkcija – plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą, kuriai įgyvendinti pasitelktos dvi priemonės: priklausomybių konsultantų paslaugų teikimo savivaldybėse organizavimas (vadovaujantis Priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos aprašu, patvirtintu Lietuvos Respublikos sveikatos apsaugos ministro 2018 m. rugsėjo 7 d. įsakymu Nr. V-989 „Dėl priklausomybės konsultavimo paslaugų rizikingai ir žalingai alkoholį vartojantiems asmenims teikimo tvarkos aprašo patvirtinimo“) ir psichologinės gerovės ir psichikos sveikatos stiprinimo paslaugų teikimo savivaldybėse organizavimas (vadovaujantis Psichologinės gerovės ir psichikos sveikatos stiprinimo paslaugų teikimo tvarkos aprašu, patvirtintu Lietuvos Respublikos sveikatos apsaugos ministro 2020 m. liepos 31 d. įsakymu Nr. V-1733 „Dėl psichologinės gerovės ir psichikos sveikatos stiprinimo paslaugų teikimo tvarkos aprašo patvirtinimo“).  Planuojama suorganizuoti Panevėžio rajono Medicinos darbuotojų dienos šventę.  **Produkto kriterijai (2021 m.):**  1. Visuomenės sveikatos biuro vienai pareigybei tenkančių vaikų skaičius – iki 360.  2. Visuomenės sveikatos rėmimo specialiosios programos įgyvendinimas – 100 proc.  3. Visuomenės informavimo sveikatos klausimais organizuotų veiklos viešinimo priemonių skaičius – 100.  4. Asmenų, dalyvavusių sveikatinimo priemonėse, skaičius – 20 000.  5. Neveiksnių asmenų tam tikroje srityje būklės peržiūrėtas skaičius – 120.  6. Asmenų, dalyvavusių įgyvendinant visuomenės psichikos sveikatos gerinimo priemonę, skaičius – 100.  7. Apsilankymų pas priklausomybės konsultantą skaičius – 500.  8. Apsilankymų pas psichologą skaičius – 1 405.  9. Suorganizuota Medicinos darbuotojų dienos šventė – 1. | | | |
| **Rezultato vertinimo kriterijai (2021 m.):**  1. Visuomenės sveikatos priežiūros paslaugų stiprinimas;  2. Didesnė visuomenės dalis vadovaujasi sveikos gyvensenos principais;  3. Sveikatos statistikos rodiklių gerėjimas (mažėjantis gyventojų sergamumas, mirštamumas ir kt.);  4. Valstybinių sveikatos priežiūros programų, finansuojamų iš PSDF lėšų, įgyvendinimas, proc.;  5. Gimdos kaklelio vėžio profilaktinė programa;  6. Krūties vėžio profilaktinė programa;  7. Priešinės liaukos vėžio profilaktinė programa;  8. Širdies ir kraujagyslių ligų prevencinė programa;  9. Storosios žarnos vėžio ankstyvosios diagnostikos programa. | | | |
| **Programos tikslas** | Didinti sveikatos apsaugos paslaugų prieinamumą ir kokybę. | **Kodas** | **02** |
| **Tikslo įgyvendinimo aprašymas:**  Tikslui įgyvendinti iškelti 2 uždaviniai.  **01 uždavinys. Remti sveikatos priežiūros paslaugas nustatytų kategorijų žmonėms.**  Lėšos, 2021 m. neplanuojamos skirti dantų protezavimo išlaidų dengimui vykdyti Panevėžio rajono asmenims, kuriems sukako senatvės pensijos amžius, kurie pripažinti nedarbingais arba iš dalies darbingais, kuriems buvo taikytas gydymas dėl burnos, veido ir žandikaulių onkologinės ligos, vaikams.  **Produkto kriterijus (2021 m.):**  Pacientų, kuriems suteiktos dantų protezavimo paslaugos, skaičius.  **02 uždavinys. Didinti rajono gyventojams teikiamų sveikatos priežiūros paslaugų kokybę, spektrą ir aprėptį.**  Planuojama toliau įgyvendinti projektą pagal 2014–2020 metų Europos Sąjungos fondų investicijų veiksmų programos 8 prioritetą „Socialinės įtraukties didinimas ir kova su skurdu“: priemonės Nr. 08.4.2-ESFA-R-615 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas“. Planuojama baigti įgyvendinti projektą pagal 2014–2020 metų Europos Sąjungos fondų investicijų veiksmų programos  8 prioritetą „Socialinės įtraukties didinimas ir kova su skurdu“ priemonės Nr. 08.4.2-ESFA-R-630 „Sveikos gyvensenos skatinimas regioniniu lygiu“.  Kiekvienais metais skiriamos lėšos iš dalies kompensuoti sveikatos priežiūros įstaigų gydytojų, slaugytojų ir kitų sveikatos priežiūros specialistų keliones į darbą išlaidas.  **Produkto kriterijus (2021 m.):**  1. Projekto „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Panevėžio rajono savivaldybėje“ įgyvendinimas – 80 proc.  2. Projekto „Sveikos gyvensenos skatinimas Panevėžio rajone“ įgyvendinimas – 100 proc.  **03 uždavinys. Modernizuoti savivaldybės asmens ir visuomenės sveikatos priežiūros įstaigų materialinę bazę.**  Padaugėjo paslaugų, išaugo pacientų aukštesnės paslaugų kokybės poreikis, atsirado naujų medicinos ir informacinių technologijų. Siekiant užtikrinti saugias paslaugų teikimo sąlygas tiek pacientams, tiek asmens sveikatos priežiūros specialistams, būtina investuoti į sveikatos priežiūros įstaigų modernizavimą.  VšĮ Panevėžio rajono savivaldybės poliklinika toliau įgyvendina projektą pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“.  **Produkto kriterijai (2021 m.):**  1. Projekto „Pirminės asmens sveikatos priežiūros veiklos efektyvumo didinimas VšĮ Panevėžio rajono savivaldybės poliklinikoje“ įgyvendinimas – 100 proc. | | | |
| **Rezultato vertinimo kriterijai (2021 m.):**  1. Įgyvendintų projektų skaičius.  2. Remontuojamų patalpų plotas, kv. m. | | | |
| **Galimi programos vykdymo ir finansavimo variantai:**  Galimi programos finansavimo šaltiniai: savivaldybės biudžetas, Savivaldybės aplinkos apsaugos specialiosios rėmimo programos lėšos, Privalomojo sveikatos draudimo fondo lėšos (PSDF), valstybės biudžeto lėšos, Europos Sąjungos paramos lėšos, kitos lėšos (įstaigų lėšos). | | | |
| **Savivaldybės plėtros strateginio plano dalys, susijusios su vykdoma programa:**  2.2.1 uždavinys. Sudaryti sąlygas laiku gauti kokybiškas asmens ir visuomenės sveikatos priežiūros paslaugas.  2.2.2 uždavinys. Formuoti gyventojų sveikos gyvensenos įgūdžius ir stiprinti jų sveikatą. | | | |
| **Susiję Lietuvos Respublikos ir Savivaldybės teisės aktai:**  Lietuvos Respublikos vietos savivaldos įstatymas, Lietuvos Respublikos sveikatos sistemos įstatymas, Lietuvos Respublikos sveikatos priežiūros įstaigų įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos žmonių užkrečiamųjų ligų profilaktikos ir kontrolės įstatymas, Lietuvos Respublikos triukšmo valdymo įstatymas, Lietuvos Respublikos sveikatos draudimo įstatymas, Lietuvos Respublikos sveikatos priežiūros įstaigų restruktūrizavimo strategija. | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_